b'\n_START_ARTICLE_\nPseudanaesthetis\n_START_SECTION_\nUtseende\n_START_PARAGRAPH_\nMiddelsstore, avlange, brune trebukker. Antennene er betydelig kortere enn kroppen. Pronotum er kraftig punktert, med en liten tann langt bak p\xc3\xa5 den rundede sidekanten. Dekkvingene er parallellsidige med markerte "skuldre", ogs\xc3\xa5 kraftig punkterte.\n_START_SECTION_\nLevevis\n_START_PARAGRAPH_\nLarvene lever inne i d\xc3\xb8d ved, gjerne sm\xc3\xa5 kvister av l\xc3\xb8vtr\xc3\xa6r. De kan ogs\xc3\xa5 finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.\n_START_SECTION_\nUtbredelse\n_START_PARAGRAPH_\nSlekten er vidt utbredt p\xc3\xa5 fastlandet i S\xc3\xb8r\xc3\xb8st-Asia, ogs\xc3\xa5 p\xc3\xa5 Taiwan og Sumatra.'